जो भी भारतीय नेता पाक गया, उसका राजनीतिक कॅरिअर खत्म : शिवसेना
स्मृति ईरानी-मोदी पर आपत्तिजनक टिप्पणी : रंगिया में एफआईआर दर्ज
गुवाहाटी | असमके पूर्व कांग्रेस मंत्री नीलमणि सेन डेका ने प्रधानमंत्री नरेंद्र मोदी और स्मृति ईरानी को लेकर की अपमानजनक टिप्पणी के लिए खेद जताया है। मामले में बवाल के बीच डेका ने कहा कि वह अपने शब्द वापस लेते हैं। राज्य के मुख्यमंत्री तरुण गोगोई ने भी इस बयान की निंदा की है। कांग्रेस भी उनके बयान से अलग हो गई है। इस बीच रंगिया के कमलापुर पुलिस थाने में बेणुधर नाथ ने उनके खिलाफ एफआईआर दर्ज कराई है। वहीं बीजेपी महासचिव राम माधव ने इसे \\\"शर्मनाक बयान\\\' कहा। जबकि केंद्रीय मंत्री सर्वानंद सोनोवाल ने कहा कि प्रदेश भाजपा जल्द ही नेता के खिलाफ मानहानि का केस करेगी। हालांकि, गोगोई ने कहा, \\\"मैं नीलमणि सेन डेका के बयान की निंदा करता हूं। यह असम की संस्कृति नहीं है। उन्होंने गलत किया। मैंने उन्हें माफी मांगने को कहा। तब उन्होंने मुझे बताया कि वे पहले ही माफी मांग चुके हैं।\\\' इस मुद्दे पर सोमवार को बीजेपी कार्यकर्ताओं ने कांग्रेस के राज्य मुख्यालय के सामने प्रदर्शन किया। वे डेका को कांग्रेस से निकालने और गिरफ्तार करने की मांग कर रहे थे। हंगामा इतना बढ़ा कि पुलिस को लाठीचार्ज और आंसू गैस के गोलों का सहारा लेना पड़ा।
असम में महिलाओं के खिलाफ बढ़ रहे हैं अत्याचार : ईरानी
नलबाड़ी (असम)| केंद्रीयमंत्री स्मृति ईरानी सोमवार को तरुण गोगोई सरकार पर जमकर बरसीं। उन्होंने आरोप लगाया कि असम में गोगोई के कार्यकाल में महिलाओं पर अत्याचार बढ़े हैं। बीजेपी कार्यकर्ताओं को संबोधित करते हुए स्मृति ने कहा, \\\"\\\"पिछले दस साल में असम में महिलाओं पर अत्याचार के 75 हजार केस सामने आए हैं। भ्रष्ट कांग्रेस सरकार के कार्यकाल में महिलाओं पर हमले बढ़े हैं। तरुण गोगोई ने असम में महिलाओं के सम्मान को कम किया है। यहां सिर्फ गुंडागर्दी है, विकास नहीं। मैं पूछती हूं कि क्या कनकलता बरुआ, मुकुंता काकोती और असम के अन्य स्वतंत्रता संग्राम सेनानियों ने इसके लिए बलिदान दिया था? बीजेपी राज्य में कांग्रेस से लड़ेगी। आपको राज्य में कमल खिलाना होगा।\\\'\\\'
hin_Deva hin_Deva hin_Deva hin_Deva hin_Deva